钦定古今图书集成/历象汇编/岁功典/第020卷 > 立春日和王翰林 元范梈
## 钦定古今图书集成/历象汇编/岁功典/第020卷 > 立春日和王翰林 元范梈

“北斗红云上，西城皓雪边。岁华今若此，宦味故依然。
节轥荒冬后，寒驱夹日先。楼台通帝极，井落散人烟。
登眺临无际，欢娱信有年。客情关外地，农事庾阴田。
只有伤弦促，那能效屐穿。几时归栎社，尽日接芳筵。
宝鼎昇平瑞，金旛淡荡妍。逶迤朱凤集，潇洒白鸥眠。
远业嗟何就，高明赖必传。道虽沾世用，意漫逐时迁顾遇烦频数，欣荣颇倍千。江湖万里兴，烂漫百花前。